CONVENIO DE COLABORACIÓN ENTRE OS CONCELLOS DE LALÍN E VILA DE CRUCES PARA A XESTIÓN CONXUNTA PROXECTO DE AFIRMADO DE CAMIÑOS EN LOSÓN
ADMINISTRACIÓN LOCAL — Municipal — Vila de Cruces (Convenios, 27/07/2018)

De conformidade co establecido no apartado sexto do acordo adoptado en sesión plenaria de data 8 de febreiro de 2018, faise público o texto do seguinte convenio: Na Casa Consistorial do Concello de Vila de Cruces, a 8 de febreiro de 2018. Don Rafael Cuiña Aparicio, Alcalde do Concello de Lalín, con XXXXXXXXX actuando en virtude da competencia que lle o artigo 2.1. b) da Lei 7/1985, do 2 de abril, reguladora das bases de réxime local (LRBRL) e o artigo 61 da Lei 5/1997, do 22 de xullo, reguladora da Administración local de Galicia (LALGA). Don Todor Dimitrov Piaget Cabielles, con DNI XXXXXXXXX, Alcalde do Concello de Vila de Cruces, actuando en virtude da competencia que lle o artigo 2.1. b) da Lei 7/1985, do 2 de abril, reguladora das bases de réxime local (LRBRL) e o artigo 61 da Lei 5/1997, do 22 de xullo, reguladora da Administración local de Galicia (LALGA). Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente Convenio para a xestión compartida do proxecto “AFIRMADO CAMIÑOS ENTRE AS PARROQUIAS DE SAN PEDRO DE LOSON (VILA DE CRUCES) E LOSON (LALÍN)” Primeiro.— Vista a necesidade de conservación dos camiños sitos na parroquia de Losón, a cal se atopa dentro dos límites municipais dos Concellos de Vila de Cruces e Lalín; e en concreto, tres camiños que forman unha U e discorren dende os lugares de Losón a O Pazo, dende Losón a Outeiriño e dende O Pazo a Outeiriño; os Concellos de Vila de Cruces e Lalín deciden acollerse á Orde 4 de decembro de 2017 da Consellería de Presidencia, Admisnitracións Públicas e Xustiza para a súa conservación. Segundo.— O Artigo 6 Lei 33/2003, do 3 de novembro, do Patrimonio das Administracións Públicas (LPAP) regula a xestión e administración dos bens e dereitos demaniais, debendo axustarse dita xestión, entre outros, aos seguintes principios: Terceiro.— O artigo 11 da Lei 40/2015, de 1 de outubro, de Réxime Xurídico do Sector Público (LRXSP), establece a posibilidade da realización de actividades de carácter material ou técnico da competencia dun concello por encomenda a outros concellos cando existan razóns de eficacia ou cando non se posúan os medios técnicos idóneos para o seu desempeño. Cuarto.— O artigo 11.3 b) da Lei 40/2015, de 1 de outubro, de Réxime Xurídico do Sector Público, regula a necesidade de formalizar a encomenda de xestión entre os distintos Concellos mediante a sinatura do correspondente convenio. Quinto.— A Constitución recolle no artigo 103 que a Administración debe actuar de acordo, entre outros, cos principios de eficacia e coordinación. Nesa liña, o actual escenario de crise económica que afecta tamén aos concellos obriga a impulsar medidas relativas á xestión eficaz e eficiente dos recursos dispoñibles, co obxecto de poder continuar prestando ou prestar os servizos aos cidadáns en condicións de calidade que satisfagan as súas necesidades, sendo preciso minimizar custos e XESTIONAR DE FORMA COMPARTIDA nas actuacións públicas. A prestación dos servizos públicos, o seu fomento e a promoción das actividades esixe un elevado custo, tanto de instalación, adquisición coma de funcionamento e xestión que fai necesaria a colaboración entre distintas Administracións Locais, coa finalidade de poder prestar aos veciños unha actividade e un servizo que na actualidade se considera imprescindible como medio de mellora nas relacións cos mesmos. Neste senso, é preciso optimizar os recursos económicos das administracións locais mediante fórmulas innovadoras que permitan a xestión compartida na prestación dos servizos públicos de forma e maneira que o impacto da crise económica sexa menor e os resultados da posta en común dos recursos minimicen a crítica situación económica dalgúns concellos. Sexto.— Tanto a LRBRL como a LALGA e a LRXSP, recollen ao longo do seu articulado o principio xeral de colaboración interadministrativa. Sétimo.— O Concello de Lalín encomenda mediante Decreto da Alcaldía de 7/2/2018 (CSV 37JQKAJ6KT5E2XMXDYNAGQTY4), ó Concello de Vila de Cruces a xestión da solicitude de axudas e subvención para o financiamento das actuacións de “AFIRMADO CAMIÑOS ENTRE AS PARROQUIAS DE SAN PEDRO DE LOSON (VILA DE CRUCES) E LOSON (LALÍN)”, que será a entidade promotora, e incluirá tódalas actuacións necesarias para elo: solicitude, aceptación, xustificación, ingreso, etc. Pola súa parte o Concello de Vila de Cruces aceptou esta encomenda de xestión na sesión do Pleno de data 8 de febreiro de 2018. Oitavo.— Por todo o anterior, os concellos asinantes ACORDAN a XESTION COMPARTIDA do proxecto de AFIRMADO CAMIÑOS ENTRE AS PARROQUIAS DE SAN PEDRO DE LOSON (VILA DE CRUCES) E LOSON (LALÍN), mediante o presente convenio segundo as seguintes. Primeira.—Obxecto: O obxecto do presente convenio é establecer o marco de cooperación e colaboración entre os Concellos de Lalín e Vila de Cruces a efectos de executar as actuacións de AFIRMADO CAMIÑOS ENTRE AS PARROQUIAS DE SAN PEDRO DE LOSON (VILA DE CRUCES) E LOSON (LALÍN), sito en ambos termos municipais. Segunda.—Ámbito territorial: O ámbito territorial da xestión compartida do proxecto será o dos municipios de Lalín e Vila de Cruces. Terceira.—Obxectivos da colaboración: O presente convenio baséase no principio xeral de colaboración interadministrativa, en aras dunha mellor coordinación e eficacia administrativa, minorando así os custos dunha prestación illada para a realización do proxecto AFIRMADO CAMIÑOS ENTRE AS PARROQUIAS DE SAN PEDRO DE LOSON (VILA DE CRUCES) E LOSON (LALÍN). Cuarta.— Xestión compartida: A xestión levarase a cabo en dúas fases sucesivas, de xeito que de non obterse o financiamento externo preciso, o convenio quedará sen efecto, desistindo os Concellos asinantes da contratación e execución das obras obxecto do presente: A xestión da solicitude de axudas e subvención para o financiamento das actuacións será realizada polo Concello de Vila de Cruces (concello representante), que será a entidade promotora, e incluirá tódalas actuacións necesarias para elo: solicitude, aceptación, xustificación, ingreso, etc. Unha vez obtidos os compromisos firmes de aportación dos organismos concedentes das subvencións que se soliciten, por contía suficiente para sufragar os gastos derivados do proxecto, o Concello de Vila de Cruces, asumirá a xestión do proceso de contratación e execución das obras (obtención de autorizacións sectoriais, tramitación do procedemento de contratación, dirección da execución, etc). Será de aplicación o disposto no artigo 109.5 do Real Decreto Lexislativo 3/2011 de 14 de novembro, polo que se aproba o Texto refundido da Lei de contratos do sector público, que regula o financiamento dos contratos con achegas de distinta procedencia de tal xeito que se tramitará un só expediente de contratación polo Concello ao que corresponda a adxudicación do contrato, debendo acreditarse naquel a plena dispoñibilidade de todas as achegas e determinarase a orde do seu pagamento. Esta encomenda non supón cesión da titularidade da competencia nin dos elementos substantivos do seu exercicio, sendo responsabilidade do Concello encomendante ditar cantos actos ou resolucións de carácter xurídico dean soporte ou nos que se integre a concreta actividade material obxecto da encomenda. Quinta.—Representante: Corresponderá a D. Jesús Otero Varela, Alcalde do Concello de Vila de Cruces, actuar como representante na xestión do proxecto, con poder suficiente para cumprir con todas as obrigas que como, poder adxudicar, e beneficiario corresponde á agrupación para a xestión compartida entre os Concellos de Lalín e Vila de Cruces. D. Jesús Otero Varela, Alcalde do Concello de Vila de Cruces actuará como coordinador, interlocutor, preceptor e xustificador das axudas que no seu caso se soliciten. O Concello de Lalín comprométese solidariamente co Concello de Vila de Cruces á execución e aplicación solidaria das subvencións solicitadas. Sexta.—Financiamento: 1.—A execución material das obras financiarase con cargo a subvencións que soliciten e obteñan ao efecto. Os custes que non fosen subvencionados serán asumidos polos Concellos de Vila de Cruces e Lalín da seguinte forma: A falta de concesión das subvencións que se soliciten por contía suficiente para a execución material das obras proxectadas será causa de resolución do presente convenio, quedando as partes obrigadas, respectivamente, á asunción segundo os citados porcentaxes ás obrigas que se houberan xerado ata a data da resolución.2.—Os custos derivados da redacción do proxecto técnico serán asumidos polos Concellos de Vila de Cruces e Lalín a partes iguais. Sétima.—Natureza e vixencia: O presente convenio, que ten natureza administrativa, terá a vixencia temporal que o vincule coa xestión e execución do seu obxecto. Esta vixencia extenderase ata cinco anos despois da execución do proxecto. Oitava.—Obrigas do Concello de Vila de Cruces. O Concello de Vila de Cruces, asume as seguintes obrigas: 1.—Solicitude, xestión e xustificación das subvencións e axudas que doutros organismos aporten para o financiamento do proxecto.2.—Unha vez formalizado o convenio, e concedidas as subvencións ou axudas que se soliciten ao efecto, e en todo caso, unha vez obtidos os compromisos firmes de aportación dos organismos concedentes das correspondente subvencións ou axuda; asumirá a xestión do procedemento de contratación da execución dos traballos, conforme o dispostos na normativa sobre contratación do Sector Público.3.—Unha vez recepcionada a obra conforme a normativa de contratación do Sector Público, realizarase un acto formal de entrega ao Concello de Lalín, da parte da obra que corresponda ao seu dominio. Novena.—Obrigas do Concello de Lalín. O Concello de Lalín asume as seguintes obrigas: 1.—Poñer a disposición do Concello de Vila de Cruces, mediante a súa cesión, os terreos e bens necesarios para a execución das actuacións obxecto do presente convenio.2.—Conceder, conforme ao disposto na lexislación e planeamento urbanístico vixentes, a correspondente licenza de obras.3.—Levar a cabo o mantemento da parte da infraestrutura que corresponda a súa titularidade, unha vez formalizada a acta da recepción da obra.4.—Comprometerse a manter o destino do ben inmoble obxecto das actuacións polo menos durante cinco anos.5.—Unha vez recepcionada a obra conforme a normativa de contratación do Sector Público polo Concello de Vila de Cruces, realizarase un acto formal de recepción polo Concello Lalín, da parte da obra que corresponda ao seu dominio. Comisión de seguimento: As discrepancias que xurdan na aplicación do convenio resolveranse por unha comisión de seguimento, que estará formada por dous representantes de cada Concello. Novena.—Causas de resolución: O presente convenio resolverase: a) Por mutuo acordo das partes signatarias. b) Non obterse as subvencións que se soliciten por contía suficiente para a execución material das obras proxectadas, conforme o disposto nas cláusulas cuarta e sexta, apartado 1ª. c) Polo vencemento do prazo de vixencia. d) Por denuncia unilateral, con preaviso de tres meses. De tódolos xeitos, ámbolos dous Concellos comprométense a non disolver a agrupación ou asociación mentres non transcorra o prazo de prescrición previsto nos artigos 35 e 65 da Lei 9/2007, do 13 de xuño, de subvencións de Galicia. Décima.—Normativa aplicable: No non previsto neste convenio estarase ao disposto na lexislación aplicable á materia obxecto do convenio. Undécima.—Xurisdicción competente: Os conflitos que se susciten no desenvolvemento deste convenio, serán coñecidos pola comisión de seguimento que se menciona na cláusula oitava; no caso de que non se chegue a acordo sobre as discrepancias litixiosas sustanciaranse na orde xurisdicional contenciosa-administrativa. En proba de conformidade asínase polas partes comparecentes por triplicado exemplar, no lugar e data que se sinalan no encabezamento. O Alcalde do Concello de Lalín. O Alcalde do Concello de Vila de Cruces”. DOCUMENTO ASINADO ELECTRONICAMENTE Á MARXE